CELEX: 62018TN0715
Language: lv
Date: 2018-12-06 00:00:00
Title: Lieta T-715/18: Prasība, kas celta 2018. gada 6. decembrī – Phrenos u.c./Komisija

25.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 72/31
            
         
      Prasība, kas celta 2018. gada 6. decembrī – Phrenos u.c./Komisija
      (Lieta T-715/18)
      (2019/C 72/40)
      Tiesvedības valoda – angļu
      
         Lietas dalībnieki
      
      
         Prasītājas: Phrenos SPRL (Mont-sur-Marchienne, Beļģija), Akkanto (Watermael-Boitsfort, Beļģija) un Operational Management Solutions (Chaumont-Gistoux, Beļģija) (pārstāvji: R. Jafferali un R. van Melsen, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Eiropas Komisijas lēmumu, kas paziņots prasītājām ar 2018. gada 27. novembra vēstuli, par pakalpojumu publiskā iepirkuma līguma slēgšanas tiesību piešķiršanu trešajai personai attiecībā uz tās Starptautiskās sadarbības un attīstības ģenerāldirektorāta pasākuma “Eiropas Attīstības dienas” plānošanu, sagatavošanu, popularizēšanu un īstenošanu (EuropeAid/139729/DH/SER/BE) (2018/S 144- 328417) no 2019. līdz 2022. gadam ieskaitot;
               
            
                  —
               
               
                  piespriest Komisijai atlīdzināt tiesāšanās izdevumus, kas radušies pamatlietā un pagaidu noregulējuma tiesvedībā.
               
            
         Pamati un galvenie argumenti
      
      Prasības pamatošanai prasītājas izvirza četrus pamatus.
      
                  1.
               
               
                  Ar pirmo pamatu tiek apgalvots, ka atbildētāja nav norādījusi piešķiršanas lēmuma pamatojumu.
               
            
                  2.
               
               
                  Ar otro pamatu tiek apgalvots, ka atbildētāja nav pienācīgi novērtējusi (acīmredzami) pārmērīgi zemās izraudzītā pretendenta cenas.
               
            
                  3.
               
               
                  Ar trešo pamatu tiek apgalvots vienlīdzīgas attieksmes pārkāpums, vērtējot iesniegtos piedāvājumus.
               
            
                  4.
               
               
                  Ar ceturto pamatu tiek apgalvots, ka piedāvājumu vērtēšanā atbildētājas izmantotais piešķiršanas kritērijs bija prettiesisks.